Jaanuar 2025

Jaanuar 2025, kroonika.

2025. aasta jaanuar algas kolmapäeval ja lõppes 31 ööpäeva hiljem reedel.

1. jaanuar
 Euroopa Liidu eesistujariigiks sai Poola.
 Bulgaaria ja Rumeenia liitusid Schengeni viisaruumiga.
 OSCE eesistujaks sai Soome.
 G7 eesistujariigiks sai Kanada. 
 Šveitsi liidupresidendiks sai Karin Keller-Sutter.
 Ukraina lõpetas Venemaa maagaasi transiidi Euroopa Liitu.
 Venemaa katkestas gaasitarned Transnistriasse.
 New Orleansis toimunud terrorirünnakus tappis autoga rahvahulka sõitnud terrorist 14 inimest, vigastada sai 35.
 Montenegros Cetinjes toimunud tulistamises hukkus 13 inimest.
 Venemaa väed ründasid rünnakudroonidega Ukrainat Harkivi ja Poltava oblasti piiril, samuti Harkivi oblasti lõunaosa ning Sumõ oblasti lääne- ja keskosa, Tšernihivi oblastit, Hersoni oblastit ja Dnipro linna.
 Eestis tõusis tulumaks 20 protsendilt 22 protsendini.

6. jaanuar
Indoneesia sai BRICS-i täisliikmeks.

7. jaanuar
 Tiibetit tabas 7,1-magnituudiline maavärin. Hukkus vähemalt 126 inimest.
pisi|Tulekahju Pacific Palisadese linnaosas Los Angeleses
 Los Angelese ümbruses USA-s California osariigis puhkesid mitmed metsa- ja maastikutulekahjud, milles hukkus vähemalt 28 inimest ja hävis üle 17 000 hoone.

8. jaanuar
Tšaadi pealinnas N'Djamenas rünnati presidendipaleed. Hukkus 19 inimest.

9. jaanuar
pisi|150px|left|Joseph Aoun
Liibanoni parlament valis riigi presidendiks Liibanoni relvajõudude ülema Joseph Aouni. Sellega lõppes 2022. aasta oktoobrist kestnud võimuvaakum."Liibanoni presidendiks valiti kaheaastase võimuvaakumi järel armeejuht Joseph Aoun". . maailm.postimees.ee. 9.1.2025. Vaadatud 13.1.2025"Lebanon’s parliament elects army commander Joseph Aoun as president, ending a 2-year deadlock". apnews.com. 10.1.2025. Vaadatud 13.1.2025

12. jaanuar
 Horvaatias toimus presidendivalimiste teine voor, kus osalesid ametis olev president Zoran Milanović ja tema vastaskandidaat Dragan Primorac. Milanović kogus 74,7% häältest ja valiti ametisse tagasi.

15. jaanuar
Iisraeli-Ḩamāsi sõda: Jõuti kokkuleppele relvarahu sõlmimiseks Iisraeli ja Hamasi vahel."Hamas ja Iisrael jõudsid relvarahus kokkuleppele". err.ee. 15.1.2025. Vaadatud 20.1.2025
Eelmise aasta detsembrist ametist tagandatud Lõuna-Korea president Yoon Suk Yeol võeti vahi alla."Lõuna-Korea võimud võtsid tagandatud presidendi vahi alla". err.ee. 15.1.2025. Vaadatud 20.1.2024

16. jaanuar
Rahvusliku Vabastusarmee (ELN) mässulised alustasid Colombia kirdeosas Norte de Santanderi departemangus rünnakuid, milles hukkus üle saja inimese.

20. jaanuar
 Valitud USA presidendi Donald Trumpi inauguratsioon.

21. jaanuar
 Grand Kartali hotelli tulekahju: Türgis Bolu provintsi suusakuurordis asuvas hotellis toimunud tulekahjus hukkus vähemalt 78 inimest.

23. jaanuar
Iirimaa peaministrina (Taoiseach) astus ametisse Micheál Martin, kes asus juhtima koalitsioonivalitsust, kuhu kuuluvad erakonnad Fianna Fáil ja Fine Gael.

25. jaanuar
Tais seadustati samasooliste abielu.

26. jaanuar
Valgevenes toimusid presidendivalimised. Seitsmendaks ametiajaks valiti tagasi Aljaksandr Lukašenka, kes oli keelustanud opositsiooni kandidaatide osaluse.

27. jaanuar
 23. märtsi liikumise mässulised, keda toetab naaberriik Rwanda, vallutasid Kongo Demokraatlikus Vabariigis Põhja-Kivu provintsi keskuse Goma.

28. jaanuar
 Serbia peaminister Miloš Vučević teatas seoses mitu kuud varem puhkenud korruptsioonivastaste meeleavalduste tõttu ametikohalt tagasiastumisest."Serbia peaminister astus meeleavaldajate survel tagasi". err.ee. Vaadatud 3.2.2025

29. jaanuar
 Ameerika Ühendriikides Washingtonis põrkasid Potomaci jõe kohal kokku American Eagle'i reisilennuk ja helikopter Sikorsky UH-60 Black Hawk. Õnnetuses hukkusid kõik mõlema lennusõiduki pardal viibinud, kokku 67 inimest.
 Aḩmad ash-Sharʻ määrati üleminekuajaks Süüria presidendiks.
 Lõuna-Sudaanis kukkus alla väikelennuk. 21 pardal viibinud inimesest hukkus 20.

30. jaanuar
Nicaragua parlamendis läbis teise lugemise seaduseelnõu, millega põhiseadust muudeti nii, et senine asepresident Rosario Murillo saab oma abikaasa Daniel Ortega kõrval kaaspresidendiks.

31. jaanuar
 Ameerika Ühendriikides Philadelphias kukkus alla meditsiinilennuk. Hukkusid kõik lennuki pardal viibinud kuus inimest, lisaks üks inimene maapinnal.

 Viited 

 1